Α.Ο. Στυλίδας

Ο Αθλητικός Όμιλος Στυλίδα, γνωστός και ως «ΑΟΣ» συντετμημένα, είναι ποδοσφαιρικός σύλλογος που εδρεύει στη Στυλίδα της Φθιώτιδας. Επίσημο έτος ίδρυσης του συλλόγου είναι το 1964 και έχει χρώματα μπλε-λευκό και έμβλημα την άγκυρα πλοίου. Ανήκει στη δύναμη της Ε.Π.Σ. Φθιώτιδας και την τρέχουσα αγωνιστική περίοδο, 2020-2021αγωνίζεται στην Α1΄ Κατηγορία της Ε.Π.Σ. Φθιώτιδας. Εδρεύει στο γήπεδο του Δημοτικού Αθλητικού Κέντρου (ΔΑΚ) Στυλίδας, χωρητικότητας 920 θέσεων καθήμενων. 

Έχει κατακτήσει 5 πρωταθλήματα και 3 κύπελλα Ε.Π.Σ. Φθιώτιδας. Έχει παρουσία στην Δ΄ Εθνική κατηγορία, στην οποία αγωνίστηκε 4 φορές συνολικά και συγκεκριμένα τις περιόδους 1986-87, 2001-02, 2003-04 και 2004-05, ενώ τη σεζόν 2018-19 αγωνίστηκε στην Γ΄ Εθνική ερασιτεχνική κατηγορία, για πρώτη φορά στην ιστορία του. Τη σεζόν 1970-71 κατέκτησε το πρωτάθλημα Ε.Π.Σ. Φθιώτιδας για πρώτη φορά και προκρίθηκε στο ερασιτεχνικό πρωτάθλημα ανόδου για την ιστορική άνοδο στην Β΄ Εθνική, όπου συμμετείχε στον 3ο όμιλο με αντιπάλους τους Α.Ε. Ορχομενού, Ρήγα Φεραίο Βελεστίνου και Αχιλλέα Φαρσάλων χωρίς όμως επιτυχία.

Τίτλοι 
 7 Πρωταθλήματα Ε.Π.Σ. Φθιώτιδας:
 1970-71, 1985-86, 2000-01, 2002-03, 2012-13, 2017-18, 2021-22
 3 Κύπελλα Ε.Π.Σ. Φθιώτιδας:
 1979-80, 1987-88, 2001-02
 1 Σούπερ Καπ Ε.Π.Σ. Φθιώτιδας:
 2018

Παραπομπές

Πηγές 
 Ιστορία ΑΟΣ, επίσημος ιστότοπος Α.Ο. Στυλίδας

Εξωτερικοί σύνδεσμοι 
 Επίσημος ιστότοπος Α.Ο. Στυλίδας
 Επίσημη σελίδα facebook οπαδών Α.Ο. Στυλίδας

Αθλητικοί σύλλογοι Φθιώτιδας
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1964